Atzinumi 23-TA-760
Izdrukāts 24.07.2023. 08.27
Atzinumi 23-TA-760
Izdrukāts 24.07.2023. 08.27
23-TA-760: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 4.3.4. specifiskā atbalsta mērķa "Sekmēt aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbināmību, jo īpaši attiecībā uz nelabvēlīgā situācijā esošām grupām" 4.3.4.5. pasākuma "Atbalsts pilsoniskās sabiedrības organizāciju izaugsmei, stiprinot līdzdalību publiskās pārvaldes lēmumu pieņemšanas procesos" īstenošanas noteikumi

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Latvijas Pilsoniskā alianse iebilst pret sekojošiem ierobežojumiem, kas noteikti anotācijā:
“4.3.4.5. pasākuma kapacitātes stiprināšanas pasākumos netiks iesaistītas tās organizācijas, kas būs noslēgušas līgumu ar Sabiedrības integrācijas fondu par projekta īstenošanu Atveseļošanas fonda 6.3.1.4.i. investīcijas ietvaros, kā arī viņu sadarbības partneri. Abu fondu pasākumiem ir atšķirīgs uzsākšanas laiks, kas atvieglos sinerģijas un demarkācijas nodrošināšanu. (..) Papildus jāņem vērā, ka, katru gadu no jauna plānojot valsts budžeta programmas “NVO fonds” prioritātes, tiks ņemta vērā demarkācija ar 4.3.4.5. pasākumu.”

Ņemot vērā, ka abu fondu pasākumiem ir atšķirīgs uzsākšanas laiks un mērķi, kā arī valsts nevar būtiski pasliktināt NVO iespējas stiprināt to kapacitāti un būt aktīviem interešu pārstāvībā, svītrot tekstu:

4.3.4.5. pasākuma kapacitātes stiprināšanas pasākumos netiks iesaistītas tās organizācijas, kas būs noslēgušas līgumu ar Sabiedrības integrācijas fondu par projekta īstenošanu Atveseļošanas fonda 6.3.1.4.i. investīcijas ietvaros, kā arī viņu sadarbības partneri.
Papildus jāņem vērā, ka, katru gadu no jauna plānojot valsts budžeta programmas “NVO fonds” prioritātes, tiks ņemta vērā demarkācija ar 4.3.4.5. pasākumu.

Dubultā finansējuma riska novēršana un demarkācijas nodrošināšana jau ir noregulēta MK noteikumu 26.5.punktā:
" ir atbildīgs par dubultā finansējuma riska novēršanu un demarkācijas nodrošināšanu ar citiem līdzīgiem vai saistītiem projektiem un nodrošina, lai pasākuma ietvaros plānotais atbalsts nepārklātos ar citiem valsts un ārvalstu finanšu atbalsta instrumentiem.”
 
Piedāvātā redakcija
-
	Kristīne Zonberga (LPA)

	2.
	Noteikumu projekts
4.2. rezultāta rādītājs NVO skaits, kas sniegušas atzinumus par rīcībpolitikas plānošanas dokumentiem un normatīvajiem aktiem (6 mēnešu laikā pēc iesaistes projekta darbībās) - 50.
	Priekšlikums
Aicinām precizēt lietoto terminu "NVO". Korekti būtu lietot "biedrības un nodibinājumi".
 
Piedāvātā redakcija
4.2. rezultāta rādītājs biedrību un nodibinājumu skaits, kas sniegušas atzinumus par rīcībpolitikas plānošanas dokumentiem un normatīvajiem aktiem (6 mēnešu laikā pēc iesaistes projekta darbībās) - 50.
 
	Kristīne Zonberga (LPA)

	3.
	Anotācija (ex-ante)
Anotācijas (ex-ante) nosaukums
	Priekšlikums
Publiskā finansējuma pārdalei jānotiek ar iepriekš noteiktiem, skaidriem kritērijiem, pārraudzības mehānismiem un nospraustiem rezultatīvajiem rādītājiem, tāpēc Latvijas Pilsoniskā alianse aicina anotācijā iekļaut informāciju par to, kādas aktivitātes plāno veikt Sabiedrības integrācijas fonds, saņemot 60% no kopējā finansējuma, un ja plāno to piešķirt citām personām – kādā procedūrā un ar kādiem sasniedzamiem rezultatīviem rādītājiem tas tiks veikts.

